ddrg/super_eurlex huggingface dataset:
Γνώμη της συμβουλευτικής επιτροπής συγκεντρώσεων η οποία διατυπώθηκε κατά την 77η συνεδρίαση της επιτροπής στις 14 Απριλίου 2000 όσον αφορά προσχέδιο απόφασης για την υπόθεση COMP/M.1693 - Alcoa/Reynolds

(2002/C 53/07)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού συγκεντρώσεων, ότι έχει κοινοτική διάσταση όπως αυτή ορίζεται στο άρθρο 1 παράγραφος 2 του κανονισμού και ότι συνιστά υπόθεση συνεργασίας βάσει της συμφωνίας ΕΟΧ.

2. Η συμβουλευτική επιτροπή συμφωνεί με τον ορισμό της Επιτροπής όσον αφορά τις σχετικές αγορές προϊόντος για:

α) την αλουμίνα μεταλλουργείου·

β) την ένυδρη αλουμίνα-εμπόρευμα και

γ) το αλουμίνιο υψηλής καθαρότητας Ρ0404.

3. Η συμβουλευτική επιτροπή συμφωνεί με τον ορισμό της αγοράς όσον αφορά τις σχετικές γεωγραφικές αγορές για:

α) την αλουμίνα μεταλλουργείου·

β) την ένυδρη αλουμίνα-εμπόρευμα και

γ) το αλουμίνιο υψηλής καθαρότητας Ρ0404.

4. Η συμβουλευτική επιτροπή συμφωνεί με τις απόψεις που εξέφρασε η Επιτροπή στο σχέδιο απόφασης, συγκεκριμένα ότι η συγκέντρωση θα δημιουργήσει ενιαία δεσπόζουσα θέση στις αγορές:

α) αλουμίνας μεταλλουργείου·

β) ένυδρης αλουμίνας-εμπόρευμα και

γ) αλουμινίου υψηλής καθαρότητας Ρ0404,

στις εξεταζόμενες γεωγραφικές αγορές, γεγονός το οποίο θα παρεμποδίσει σημαντικά την άσκηση ανταγωνισμού στην κοινή αγορά και τον ΕΟΧ.

5. Η πλειονότητα των μελών της συμβουλευτικής επιτροπής επιφυλάσσεται να λάβει θέση, λαμβάνοντας υπόψη ότι διέθετε ελάχιστο χρόνο για να αξιολογήσει τις δεσμεύσεις που πρότεινε να αναλάβει η Alcoa στις 12 Απριλίου 2000, και θα διατυπώσει τη γνώμη της γραπτώς. Μια μειονότητα των μελών συμφωνεί με την Επιτροπή ότι οι εν λόγω δεσμεύσεις εξαλείφουν τις επιφυλάξεις της Επιτροπής όσον αφορά τον ανταγωνισμό στις σχετικές αγορές ως αποτέλεσμα της κοινοποιηθείσας πράξης. Μία άλλη μειονότητα των μελών δεν συμφωνεί με τις δεσμεύσεις δεδομένου ότι οι σχετικές προτάσεις υποβλήθηκαν μετά τη λήξη της προθεσμίας του άρθρου 18 παράγραφος 2 του κανονισμού (ΕΚ) αριθ. 44/98 της Επιτροπής.

6. Η πλειονότητα των μελών της συμβουλευτικής επιτροπής επιφυλάσσεται να λάβει θέση όσον αφορά το γεγονός ότι, εφόσον τηρηθούν πλήρως οι αναληφθείσες δεσμεύσεις, η προτεινόμενη συγκέντρωση μπορεί να κηρυχθεί συμβιβάσιμη με την κοινή αγορά και τη λειτουργία της συμφωνίας ΕΟΧ, και θα διατυπώσει τη γνώμη της γραπτώς. Μία μειονότητα των μελών συμφωνεί με την Επιτροπή ότι, εφόσον τηρηθούν πλήρως οι αναληφθείσες δεσμεύσεις, η προτεινόμενη συγκέντρωση μπορεί να κηρυχθεί συμβιβάσιμη με την κοινή αγορά και τη λειτουργία της συμφωνίας ΕΟΧ. Μία άλλη μειονότητα δεν συμφωνεί διότι οι προτάσεις για τις σχετικές δεσμεύσεις υποβλήθηκαν μετά τη λήξη της προθεσμίας του άρθρου 18 παράγραφος 2 του κανονισμού (ΕΚ) αριθ. 447/98 της Επιτροπής.

7. Η συμβουλευτική επιτροπή καλεί την Επιτροπή να λάβει υπόψη της τα άλλα θέματα που εθίγησαν κατά την εξέταση της συγκεκριμένης υπόθεσης.

8. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.
Τελική έκθεση του συμβούλου ακροάσεων στην υπόθεση COMP/38.044 - NDC Health/IMS Health

[σύμφωνα με το άρθρο 15 της απόφασης (C(2001) 1461/3 τελικό) της Επιτροπής, της 23ης Μαΐου 2001, για τα καθήκοντα του συμβούλου ακροάσεων σε ορισμένες διαδικασίες ανταγωνισμού]

(2002/C 53/03)

(Κείμενο που παρουσιάζει ενδιαφέρον για τον ΕΟΧ)

Στην υπόθεση αυτή, η διαδικασία κινήθηκε κατόπιν καταγγελίας της NDC δυνάμει του άρθρου 3 παράγραφος 2 του κανονισμού αριθ. 17, σε συνδυασμό με αίτημα για προσωρινά μέτρα. Η Επιτροπή προτείνει να γίνει δεκτό το αίτημα αυτό, με την επιφύλαξη της τελικής της απόφασης επί της ουσίας της υπόθεσης.

Το χρονοδιάγραμμα των διάφορων μέτρων που λήφθηκαν προκειμένου να εξασφαλιστεί το δικαίωμα ακρόασης των μερών ανταποκρινόταν στις ανάγκες μιας συνοπτικής διαδικασίας. Η κοινοποίηση αιτιάσεων εστάλη στις 9 Μαρτίου και ελήφθη στις 12 Μαρτίου 2001. Με απόφαση της 19ης Μαρτίου 2001, ο σύμβουλος ακροάσεων παρέτεινε την αρχική προθεσμία δύο εβδομάδων που είχε δοθεί στην IMS για την απάντησή της, από τις 26 Μαρτίου στις 2 Απριλίου 2001. Η προφορική ακρόαση προαγματοποιήθηκε στις 6 Απριλίου 2001. Οι απαντήσεις στην κοινοποίηση αιτιάσεων οδήγησαν στη διεξαγωγή συμπληρωματικής έρευνας, κυρίως βάσει του αιτήματος παροχής πληροφοριών δυνάμει του άρθρου 11 του κανονισμού αριθ. 17, το οποίο υπεβλήθη σε διάφορες γερμανικές επιχειρήσεις του φαρμακευτικού τομέα. Οι γραπτές απαντήσεις στα αιτήματα αυτά και τα πρακτικά όλων των περαιτέρω συναντήσεων με τρίτα μέρη κοινοποιήθηκαν στην IMS, μετά την απόκρυψη ορισμένων εμπιστευτικών στοιχείων που αφορούσαν τις σχέσεις μεταξύ άλλων φορέων παροχής υπηρεσιών και των πελατών τους. Τα εν λόγω έγγραφα εστάλησαν σε δύο πακέτα στις 22 Μαΐου και στις 7 Ιουνίου 2001. Η προθεσμία για την υποβολή γραπτών παρατηρήσεων έληξε στις 14 Ιουνίου 2001.

Από τα ανωτέρω συνάγεται ότι στην IMS δόθηκε η δυνατότητα να ασκήσει πλήρως τα δικαιώματα υπεράσπισής της. Το σχέδιο απόφασης ασχολείται αποκλειστικά με αιτιάσεις για τις οποίες δόθηκε στον εναγόμενο η δυνατότητα να γνωστοποιήσει τις απόψεις του.

Βρυξέλλες, 18 Ιουνίου 2001.

Emil Paulis
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερέυνησης και παραγωγής υδρογονανθράκων(1)

(2001/C 175/05)

(Κείμενο που παρουσιάζει ενδιαφέρον για τον ΕΟΧ)

Ανακοίνωση σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογανανθράκων, αποκαλούμενης "Permis de Courtenay"

Με την από 19 Μαρτίου 2001 αίτησή της, η εταιρεία Madison/Chart Energy SCS, με έδρα στο 13/15 boulevard de la Madeleine, F-75001 Paris (Γαλλία), ζήτησε να της χορηγηθεί αποκλειστική άδεια διάρκειας τεσσάρων ετών για την αναζήτηση κοιτασμάτων υγρών ή αέριων υδρογονανθράκων, αποκαλούμενη "Permis de Courtenay", σε έκταση περίπου 946 τετραγωνικών χιλιομέτρων που εκτείνεται σε τμήμα των διαμερισμάτων Loiret και Yonne.

Η περίμετρος που αφορά την εν λόγω αίτηση άδειας οριοθετείται από τα τόξα των μεσημβρινών και των παραλλήλων που τέμνονται σε σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι:

>ΘΕΣΗ ΠΙΝΑΚΑ>

Αποκλείονται από την εν λόγω άδεια οι επιφάνειες των ακόλουθων εκχωρήσεων:

Εκχώρηση Saint Firmin-des-Bois (16,136 km2):

>ΘΕΣΗ ΠΙΝΑΚΑ>

Εκχώρηση Château-Renard (45,69 km2):

>ΘΕΣΗ ΠΙΝΑΚΑ>

Οι ενδιαφερόμενες εταιρείες δύνανται να υποβάλουν ανταγωνιστική αίτηση εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης, σύμφωνα με τη διαδικασία που περιγράφεται συντοπτικά στην "Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στην Γαλλία", η οποία δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 374 της 30.12.1994, σ. 11 και επικυρώθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις γίνονται δεκτές μόνον για τις επιφάνειες που βρίσκονται έξω από την περίμετρο που αποτελεί αντικείμενο της αίτησης της εταιρείας Vermilion Rep SA για χορήγηση άδειας "Saint Valérien", για την οποία η προθεσμία έληξε στις 20 Μαρτίου 2001 (βλέπε ανακοίνωνση που δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 368 της 21.12.2000, σ. 2).

Για περισσότερες πληροφορίες οι ενδιαφερόμενοι μπορούν να απευθύνονται στη διεύθυνση: Secrétariat d'État à l'industrie, direction générale de l'énergie et des matières premières, direction des matièeres premières et des hydrocarbures, service de conservation des gisements d'hydrodarbures, 120 rue du Cherche-Midi, F-75353 Paris 07 SP, [τηλέφωνο (33) 143 19 53 53, φαξ (33) 143 19 54 54].

(1) ΕΕ L 164 της 30.6.1994, σ. 3.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2001/C 206/02)

(Κείμενο που παρουσιάζει ενδιαφέρον για τον ΕΟΧ)

Ειδοποίηση σχετικά με την αίτηση χορήγησης αποκλειστικής αδείας εξερεύνησης κοιτασμάτων υγρών ή αέριων υδρογονανθράκων με την ονομασία "Permis de Saint-Laurent"

Με αίτησή τους στις 26 Απριλίου 2001, οι εταιρείες Edgon Resources (New Ventures) Limited, η οποία έχει την έδρα της στη διεύθυνση Suite 2, 90-96 High Street, Odiham, Hampshire, RG29 1LP (Αγγλία), Sterling Resources (UK) Limited, η οποία έχει την έδρα της στη διεύθυνση Suite 2, 90-96 High Street, Odiham, Hampshire, RG29 1LP (Αγγλία) και Eagle Energy Limited, η οποία έχει την έδρα της στη διεύθυνση 21 Beresford Avenue, East Twickenham, TW1 2PY (Αγγλία) έχουν ζητήσει αποκλειστική άδεια διάρκειας τεσσάρων ετών για την εξερεύνηση υγρών ή αέριων υδρογοναναθράκων, ονομαζόμενη "Permis de Saint-Laurent", σε περιοχή η οποία καλύπτει επιφάνεια 1230 τετραγωνικών χιλιομέτρων περίπου και η οποία καταλαμβάνει μέρη των νομών Landes και Pyrénées-Atlantiques.

Η περίμετρος της άδειας σχηματίζεται από τα τόξα των μεσημβρινών και των παραλλήλων που τέμνονται διαδοχικά στις κορυφές οι οποίες ορίζονται από τις κάτωθι γεωγραφικές συντεταγμένες, λαμβανομένου ως αρχικού μεσημβρινού εκείνος που διέρχεται από το Παρίσι:

>ΘΕΣΗ ΠΙΝΑΚΑ>

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών από τη δημοσίευση της παρούσας ειδοποίησης σύμφωνα με τη διαδικασία που περιέχει εν περιλήψει η "Avis relatif à l'obtention des titres miniers d'hydrocarbures en France", η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σελίδα 11, και καθορίσθηκε με το διάταγμα 95-427 της 19ης Απριλίου 1995 σχετικά με τους εξορυκτικούς τίτλους (φύλλο της εφημερίδας της γαλλικής κυβέρνησης της 22ας Απριλίου 1995).

Όλες οι συμπληρωματικές πληροφορίες παρέχονται από το Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de la législation minière), 61, boulevard Vincent-Auriol, Télédoc 133, F-75703 Paris Cedex 13 [τηλ. (31-1) 44 97 09 06, φαξ: (31-1) 44 97 05 70].

(1) ΕΕ L 164 της 30.6.1994, σ. 3.
Ετήσια έκθεση 2000

(2001/C 218/03)

Ο Ευρωπαίος Διαμεσολαβητής παρουσίασε την έκθεσή του για το έτος 2000 στο Ευρωπαϊκό Κοινοβούλιο, σύμφωνα με το άρθρο 195 παράγραφος 1 της συνθήκης για την ίδρυση της Ευρωπαϊκής Κοινότητας, και το άρθρο 3, παράγραφος 8 της αποφάσεως του Ευρωπαϊκού Κοινοβουλίου σχετικά με το καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του.

Η ετήσια έκθεση είναι στη διάθεση κάθε ενδιαφερόμενου στην ηλεκτρονική σελίδα του Ευρωπαίου Διαμεσολαβητή και στις 11 επίσημες γλώσσες, στην ακόλουθη ηλεκτρονική διεύθυνση: http://www.euro-ombudsman.eu.int

Αντίγραφα μπορούν να ζητηθούν από την Υπηρεσία Επισήμων Εκδόσεων των Ευρωπαϊκώ Κοινοτήτων.

Μπορείτε να επικοινωνήσετε με τον Ευρωπαίο Διαμεσολαβητή στην παρακάτω διεύθυνση: Ευρωπαίος Διαμεσολαβητής 1, avenue du Président Robert Schuman BP 403 F - 67001 Strasbourg Cedex Τηλέφωνο (33-3) 88 17 23 13 Φαξ (33-3) 88 17 90 62 Email: euro-ombudsman@europarl.eu.int
Ανακοίνωση της κυβέρνησης της Ομοσπονδιακής Δημοκρατίας της Γερμανίας

της 11ης Ιουνίου 2001

(2001/C 235/02)

1. Η κυβέρνηση της Ομοσπονδιακής Δημοκρατίας της Γερμανίας αποφάσισε να τροποποιήσει, από την 29η Οκτωβρίου 2001, τις υποχρεώσεις δημόσιας υπηρεσίας για τακτικές αεροπορικές γραμμές μεταξύ Erfurt-Μονάχου, που είχε επιβάλει κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, σχετικά με την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, και δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 114/5 της 20ής Απριλίου 2000.

2. Οι υποχρεώσεις δημόσιας υπηρεσίας είναι οι ακόλουθες:

2.1. Ελάχιστη συχνότητα

Τουλάχιστον τρία καθημερινά δρομολόγια μετ' επιστροφής, από Δευτέρα έως Παρασκευή, με δυνατότητα κατευθείαν ανταποκρίσεων στο Μόναχο.

Η απαίτηση αυτή ισχύει για όλο το έτος. Μεταξύ Χριστουγέννων και Πρωτοχρονιάς, είναι δυνατόν να υπάρχει μειωμένη αεροπορική εξυπηρέτηση.

2.2. Μεταφορική ικανότητα

Τα απαιτούμενα δρομολόγια πρέπει να εκτελούνται με αεροσκάφη ελάχιστης χωρητικότητας 30 θέσεων.

2.3. Ωράρια

Οι πτήσεις πρέπει να εκτελούνται μεταξύ 6.00 και 21.00. Το ωράριο πρέπει να επιλέγεται κατά τρόπο ώστε στο Μόναχο να είναι δυνατή η μετεπιβίβαση κατά τις ώρες κύματος αναχωρήσεων. Σύμφωνα με το ισχύον ωράριο, οι ώρες κύματος αναχωρήσεων είναι οι ακόλουθες:

1) από 11.00 έως 12.00,

2) από 15.00 έως 15.35,

3) από 19.00 έως 20.00.

2.4. Τύπος αεροσκάφους

Για τις πτήσεις πρέπει να χρησιμοποιούνται αεροσκάφη υπό πίεση. Οι πτήσεις πρέπει να εκτελούνται σύμφωνα με τους κανόνες πτήσης με όργανα (IFR).

2.5. Ναύλοι

Ο ανώτερος βασικός ναύλος για απλό δρομολόγιο Erfurt-Μόναχο δεν πρέπει να υπερβαίνει 400,00 γερμανικά μάρκα (204,52 ευρώ) συν ΦΠΑ και τέλη. Πρέπει να διασφαλίζονται συμφωνίες μεταξύ των αεροπορικών εταιρειών, με βάση τους κανόνες ΙΑΤΑ, για τη χορήγηση ναύλων διαμετακόμισης.

2.6. Συνέχεια της γραμμής

Ο αριθμός των πτήσεων που ακυρώνονται για λόγους για τους οποίους ευθύνεται άμεσα η αεροπορική εταιρεία, δεν πρέπει να υπερβαίνει το 2 % του αριθμού των προβλεπομένων ετησίως πτήσεων.

3. Εφιστάται η προσοχή των κοινοτικών αεροπορικών εταιρειών ότι θα προκηρυχθεί διαγωνισμός για την εκτέλεση των τακτικών αεροπορικών δρομολογίων, η οποία θα ανατεθεί από 29ης Οκτωβρίου 2001, εφόσον μέχρι την 28η Σεπτεμβρίου 2001 κανένας αερομεταφορέας δεν έχει υποβάλει προσφορά για να αρχίσει τακτικές αεροπορικές γραμμές σύμφωνα με τις επιβαλλόμενες υποχρεώσεις παροχής δημόσιας υπηρεσίας χωρίς να ζητεί χρηματοδοτική αντιστάθμιση. Πρόσκληση υποβολής προσφορών, σύμφωνα με το άρθρο 4 παράγραφος 1 στοιχείο δ) του κανονισμού (ΕΟΚ) αριθ.2408/92, επίκειται να δημοσειυθεί στην Επίσημη Εφημερίδα των Ευρωπαϊκών Κοινοτήτων.

Περαιτέρω πληροφορίες παρέχονται στη διεύθυνση: Thüringer Ministerium für Wirtschaft, Arbeit und Infrastruktur Referat Luftverkehr Postfach 242 D - 99005 Erfurt Τηλ. (49-361) 379 76 40 Φαξ (49-361) 379 76 09.
Τελική έκθεση του συμβούλου ακροάσεων στην υπόθεση COMP/37.462 - Identrus(1)

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001)]

(2001/C 263/06)

Το σχέδιο απόφασης δεν χρήζει ιδιαίτερων παρατηρήσεων. Η διαδικασία εξελίχθηκε κανονικά. Το δικαίωμα ακρόασης τρίτων τηρήθηκε πλήρως.

Βρυξέλλες, 22 Ιουνίου 2001.

Helmuth Schröter

(1) ΕΕ L 249 της 19.9.2001.
Τελική έκθεση του συμβούλου ακροάσεων στην υπόθεση COMP/36.693 - Volkswagen(1)

[σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001)]

(2001/C 278/02)

Δεν γεννάται καμία ειδική παρατήρηση από το σχέδιο απόφασης. Η διαδικασία διεξήχθη χωρίς προβλήματα. Το ενδιαφερόμενο μέρος δεν ζήτησε ακρόαση. Το σχέδιο απόφασης δεν περιέχει αιτιάσεις ως προς τις οποίες δεν έχει δαθεί στην Volkswagen η δυνατότητα να διατυπώσει τις απόψεις της.

Βρυξέλλες, 14 Ιουνίου 2001.

Helmuth Schröter

(1) ΕΕ L 254 της 22.9.2001.
Γνώμη

της συμβουλευτικής επιτροπής για τις συγκεντρώσεις

που εκδόθηκε κατά τη συνεδρίαση της 5ης Οκτωβρίου 2000 σχετικά με ένα προσχέδιο απόφασης για την υπόθεση COMP/M.1845 - AOL/Time Warner

(2001/C 283/05)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη αποτελεί συγκέντρωση κατά την έννοια του κανονισμού για τον έλεγχο των συγκεντρώσεων και ότι έχει κοινοτική διάσταση.

2. Η συμβουλευτική επιτροπή συμφωνεί με τον ορισμό της Επιτροπής όσον αφορά τις εξής σχετικές αγορές:

α) αγορά μουσικού περιεχομένου on-line (στενοζωνικό εύρος) η οποία έχει τουλάχιστον διάσταση ΕΟΧ· η περαιτέρω διάκριση σε χωριστές αγορές τηλεφόρτωσης (downloading) και συνεχούς ροής (streaming) δεν έχει σημασία:

β) αγορά λογισμικού εκτέλεσης μουσικής (music player), η οποία φαίνεται ότι είναι παγκόσμια:

γ) αγορές πρόσβασης στο Διαδίκτυο με επιλογή (dial-up Internet access) (στενοζωνική πρόσβαση) οι οποίες έχουν εθνική διάσταση.

3. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι η νέα οντότητα θα αποκτήσει δεσπόζουσα θέση:

α) στην αγορά μουσικής on-line·

β) στην αγορά λογισμικού μουσικής,

και ότι δεν είναι απαραίτητο να αποφασισθεί αν η πράξη θα μπορούσε να οδηγήσει στη δημιουργία δεσπόζουσας θέσης στη βρετανική αγορά πρόσβασης με επιλογή στο Διαδίκτυο.

Μια μειοψηφία των μελών της επιτροπής διαφωνεί.

4. Η συμβουλευτική επιτροπή συμφωνεί με την Επιτροπή ότι η νέα οντότητα δεν πρόκειται να αποκτήσει δεσπόζουσα θέση στην αγορά ευρυζωνικού περιεχομένου ούτε στην αγορά ευρυζωνικής πρόσβασης.

5. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι τα μέτρα αποκατάστασης που προτείνουν τα μέρη αίρουν όλες τις αμφιβολίες οι οποίες αναφέρονται στο σχέδιο απόφασης σχετικά με τη συγκέντρωση.

Μια μειοψηφία θεωρεί ότι η λήψη μέτρων δεν είναι αναγκαία στην προκειμένη περίπτωση.

6. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.

7. Η συμβουλευτική επιτροπή ζητά από την Επιτροπή να λάβει υπόψη τις παρατηρήσεις και τα σχόλια που διατύπωσαν οι αντιπροσωπείες κατά τη διάρκεια την συζητήσεων.
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2001/C 283/03)

(Κείμενο που παρουσιάζει ενδιαφέρον για τον ΕΟΧ)

Γνώμη σχετικά με την αίτηση επέκτασης της αποκλειστικής αδείας για αναζήτηση υγρών ή αέριων υδρογονανθράκων αποκαλούμενης "Permis de Val des Marais"

Με αίτηση της 5ης Φεβρουαρίου 2001, η οποία συμπληρώθηκε στις 18 Απριλίου 2001, η εταιρεία Coparex International, με έδρα στην 135, rue Jean-Jacques Rousseau, F-92138 Issy-les-Moulineaux (Γαλλία), η εταιρεία JOG Corporation, με έδρα στην 150 North Street, PO Box 1919, Healdsburg, Californie (ΗΠΑ) και η εταιρεία Carr Production France, με έδρα στην 95, rue de la Boétie, Paris (Γαλλία), ζήτησαν επέκταση της αποκλειστικής άδειας για την αναζήτηση υγρών ή αερίων υδρογονανθράκων, αποκαλούμενης "permis de Val de Marais" που καλύπτει επιφάνεια έκτασης 177 τετραγωνικών χιλιομέτρων περίπου και αφορά μέρος του διοικητικού διαμερίσματος Marne.

Η εν λόγω επιφάνεια οριοθετείται από τα τόξα μεσημβρινών και παραλλήλων που τέμνονται σε σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

>ΘΕΣΗ ΠΙΝΑΚΑ>

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών μετά την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και που καθορίζεται στο διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα των Ευρωπαϊκών Κοινοτήτων της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (secrétariat d'État à l'industrie, direction générale de l'énergie et des matières premières, direction des matières premières et des hydrocarbures, service de la législation minière), 61, boulevard Vincent-Auriol, F-75703 Paris Cedex 13 (τηλ. (33-1) 44 97 09 06, φαξ (33-1) 44 97 05 70).

(1) ΕΕ L 164 της 30.6.1994, σ. 3.
Γνώμη

της συμβουλευτικής επιτροπής για τις συγκεντρώσεις εκδοθείσα κατά της 87η συνεδρίασή της, στις 27 Νοεμβρίου 2000 σχετικά με προσχέδιο απόφασης για την υπόθεση COMP/M.1940 - Framatome/Siemens/Cogema

(2001/C 308/04)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρο 3 παράγραφος 1 στοιχείο β) του κανονισμού για τον έλεγχο των συγκεντρώσεων, ότι έχει κοινοτική διάσταση κατά τα όσα ορίζει το άρθρο 1 παράγραφος 2 του ιδίου κανονισμού και ότι συνιστά υπόθεση συνεργασίας δυνάμει της συμφωνίας για τον ΕΟΧ.

2. Η συμβουλευτική επιτροπή συμφωνεί με τον ορισμό της σχετικής αγοράς προϊόντος από την Επιτροπή όσον αφορά:

α) διατάξεις καυσίμων PWR·

β) διατάξεις καυσίμων MOX·

γ) εξοπλισμός ασφαλείας και συστήματα ελέγχου και

δ) τελάρα αναλωμένου καυσίμου.

3. Η συμβουλευτική επιτροπή συμφωνεί με τον ορισμό της σχετικής γεωγραφικής αγοράς προϊόντος από την Επιτροπή όσον αφορά:

α) διατάξεις καυσίμων PWR·

β) διατάξεις καυσίμων MOX·

γ) εξοπλισμός ασφαλείας και συστήματα ελέγχου και

δ) τελάρα αναλωμένου καυσίμου.

4. Η συμβουλευτική επιτροπή συμφωνεί με τις απόψεις της Επιτροπής στο σχέδιο απόφασης ότι η συγκέντρωση θα δημιουργήσει, στις υπόψη γεωγραφικές αγορές, μια μοναδική δεσπόζουσα θέση στις αγορές για:

α) διατάξεις καυσίμων PWR·

β) διατάξεις καυσίμων MOX

η οποία θα προκαλέσει σοβαρά εμπόδια στον ανταγωνισμό εντός της κοινής αγοράς και στη λειτουργία της συμφωνίας για τον ΕΟΧ.

5. Η συμβουλευτική επιτροπή συμφωνεί με τις απόψεις της Επιτροπής στο σχέδιο απόφασης ότι η συγκέντρωση δεν πρόκειται να δημιουργήσει, στις υπόψη γεωγραφικές αγορές, μια μοναδική δεσπόζουσα θέση στις αγορές για:

γ) εξοπλισμό ασφαλείας και συστήματα ελέγχου και

δ) τελάρα αναλωμένου καυσίμου.

6. Η συμβουλευτική επιτροπή συμφωνεί με την Επιτροπή ότι οι δεσμεύσεις που πρότειναν τα μέρη θα άρουν τις επιφυλάξεις για την κοινοποιηθείσα πράξη όσον αφορά τον ανταγωνισμό στις αγορές που προσδιόρισε η Επιτροπή.

7. Η συμβουλευτική επιτροπή συμφωνεί με την Επιτροπή ότι η προτεινόμενη συγκέντρωση δύναται να κηρυχθεί συμβιβάσιμη με την κοινή αγορά και τη λειτουργία της συμφωνίας για τον ΕΟΧ. υπό τον όρο να τηρηθούν εις το ακέραιο οι προταθείσες δεσμεύσεις.

8. Η συμβουλευτική επιτροπή καλεί την Επιτροπή να λάβει υπόψη τα άλλα θέματα που εθίγησαν κατά την εξέταση της παρούσας υπόθεσης.

9. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα των Ευρωπαϊκών Κοινοτήτων.
Διοικητική Επιτροπή των Ευρωπαϊκών Κοινοτήτων για την Κοινωνική Ασφάλιση των διακινουμένων εργαζομένων

Τιμή μετατροπής των νομισμάτων κατ' εφαρμογή του κανονισμού (ΕΟΚ) αριθ. 2615/79 του Συμβουλίου

(2001/C 310/02)

>ΘΕΣΗ ΠΙΝΑΚΑ>

1. Ο κανονισμός (ΕΟΚ) αριθ. 2615/79 του Συμβουλίου ορίζει ότι η τιμή μετατροπής σε εθνικό νόμισμα ποσών εκφραζομένων σε άλλο εθνικό νόμισμα είναι η τιμή που υπολογίζεται από την Επιτροπή και βασίζεται στο μηνιαίο μέσο όρο, κατά τη διάρκεια της περιόδου αναφοράς που καθορίζεται στην παράγραφο 2, των τιμών συναλλάγματος των νομισμάτων αυτών, οι οποίες ανακοινώνονται από την Επιτροπή για την εφαρμογή του ευρωπαϊκού νομισματικού συστήματος.

2. Η περίοδος αναφοράς είναι:

- ο μήνας Ιανουάριος για τις τιμές μετατροπής προς εφαρμογή από την 1η του επομένου Απριλίου,

- ο μήνας Απρίλιος για τις τιμές μετατροπής προς εφαρμογή από την 1η του επομένου Ιουλίου,

- ο μήνας Ιούλιος για τις τιμές μετατροπής προς εφαρμογή από την 1η του επομένου Οκτωβρίου,

- ο μήνας Οκτώβριος για τις τιμές μετατροπής προς εφαρμογή από την 1η του επομένου Ιανουαρίου.

Οι τιμές μετατροπής των νομισμάτων θα δημοσιευθούν στη δεύτερη Επίσημη Εφημερίδα των Ευρωπαϊκών Κοινοτήτων (σειρά "C") των μηνών Φεβρουαρίου, Μαΐου, Αυγούστου και Νοεμβρίου.